2018 m. gegužės 28 d. pareikštas ieškinys byloje VI.TO. / EUIPO – Bottega (Auksinio butelio forma)
(Byla T-324/18)
Kalba, kuria surašytas ieškinys: italų
Šalys
Ieškovė: Vinicola Tombacco (VI.TO.) Srl (Trebaseleghe, Italija), atstovaujama advokato L. Giove
Atsakovė: Europos Sąjungos intelektinės nuosavybės tarnyba (EUIPO)
Kita procedūros Apeliacinėje taryboje šalis: Sandro Bottega (Colle Umberto, Italija)
Su procedūra EUIPO susijusi informacija
Prekių ženklo, dėl kurio kilo ginčas, savininkė: kita procedūros Apeliacinėje taryboje šalis
Prekių ženklas, dėl kurio kilo ginčas: Erdvinis Europos Sąjungos prekių ženklas (Auksinio butelio forma) –Europos Sąjungos prekių ženklas Nr. 11 531 381
Procedūra EUIPO: registracijos pripažinimo negaliojančia procedūra
Ginčijamas sprendimas: 2018 m. kovo 14 d. EUIPO pirmosios apeliacinės tarybos sprendimas byloje R 1036/2017-1
Reikalavimai
Ieškovė Bendrojo Teismo prašo:
panaikinti ginčijamą sprendimą,
priteisti iš EUIPO bylinėjimosi išlaidas.
Pagrindai, kuriais remiamasi
–    Klaidingas Europos Parlamento ir Tarybos reglamento (ES) 2017/1001 7 straipsnio 1 dalies b punkte numatyto atsisakymo registruoti pagrindo vertinimas;
–    Klaidingas Europos Parlamento ir Tarybos reglamento (ES) 2017/1001 7 straipsnio 1 dalies e punkto i, ii ir iii papunkčiuose numatyto atsisakymo registruoti pagrindo vertinimas.
____________